CENTAR ZA ODGOJ, OBRAZOVANJE I REHABILITACIJU PODRAVSKO SUNCE

Hercegovačka 1

48000 KOPRIVNICA

OIB 79151495340

KLASA: 400-04/25-01/1

URBROJ: 2137-79-25-3

Koprivnica, 14. 3. 2025.

**Posebni izvještaji u Godišnjem izvještaju o izvršenju Financijskog plana za 2024. godinu**

I - IZVJEŠTAJ O KORIŠTENJU SREDSTAVA FONDOVA EU

Sa Agencijom za mobilnost i programe EU je 10.9.2020. sklopljen Sporazum o dodjeli bespovratnih sredstava za projekt iz programa Erasmus+ pod nazivom „Creating pathways for inclusion“ („Kreativni putevi inkluzije“) te je AMPEU 01.10.2020. izvršila prvu uplatu od 90.348,29 kn / 11.991,28 €. Sav taj iznos prenesen je u slijedeću godinu u kojoj je potrošeno 3.101,64 €, da bi u 2022. godini rashodi iznosili 6.574,94 €. Projekt nije završen u ugovorenom roku do 31.8.2022. nego je zbog objektivnih razloga produžen za još godinu dana o čemu je 23.8.2022. potpisan Dodatak br. 1 Sporazumu. U 2023. godini je izvršeno 2.194,78 € rashoda ovog projekta, a koncem te godine AMPEU je uplatila preostali iznos po Sporazumu u visini od 3.003,60 €, te je ukupno preostali (nepotrošeni) iznos od 3.123,52 € prenesen u 2024. godinu kao višak prihoda, da bi se u prošloj godini utrošilo 2.070,71 € od tog iznosa.

19.4.2022. sa AMPEU je sklopljen Ugovor o sudjelovanju na Aktivnosti osposobljavanja i suradnje u okviru programa Erasmus+ (Razvoj KA220 projekata uz sudjelovanje organizacija koje se bave inkluzijom u udaljenim područjima i/ili lokalnim zajednicama). Po ovom ugovoru je dobiveno 5.819,62 kn / 772,40 € koji su u cijelosti utrošeni u toj godini (putovanje učitelja Luke Femeca na Cipar).

Ugovorom od 04.8.2022. financirano je sa 3.614,08 kn / 479,67 € sudjelovanje na međunarodnom eTwinning seminaru “Ruralni učitelji iz mediteranskih zemalja zajedno na Europskoj školskoj obrazovnoj platformi“ održano u Draču, Albanija, gdje je također putovao gore imenovani učitelj. Sredstva su također tada utrošena u cijelosti.

U okviru Aktivnosti osposobljavanja i suradnje (TCA) programa Erasmus+, isti učitelj je u 2023. godini putovao u Prag, Češka, za što je AMPEU uplatila 532,12 € što je i utrošeno.

U okviru programa Erasmus+ za sudjelovanje u Aktivnosti osposobljavanja i suradnje u 2024. godini dobiveno je 232,85 € po ugovoru s Agencijom za mobilnost i programe EU od 25.3.2024. Ta sredstva su i utrošena, uz dio sredstava prenesenih iz prošle godine, putovanjem učitelja Luke Femeca u Dansku, Kopenhagen.

Od početka financiranja EU mobilnosti ukupno je dobiveno 17.011,92 €, a neutrošenih sredstava koji su kao višak prihoda preneseni u 2025. godinu je 1.052,81 €.

Podaci o prihodima i rashodima iskazani su uz primjenu modificiranog računovodstvenog načela nastanka događaja, kako je to i propisano za proračunsko računovodstvo.

II - IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA

Na dan 31.12.2024. utvrđena se slijedeća potraživanja po kontima/analitičkim računima kako slijedi:

12411 – Potraživanje za više plaćeni porez na dohodak po godišnjem obračunu za 2024. od 63,23 €, bez definaranog dospijeća (povrat od Porezne uprave putem SNU aplikacije).

1291 - Potraživanje od HZZO za naknade bolovanja koje se refundiraju od 3.259,75 € i koja nemaju definirano dospijeće. Navedeni iznos se realizira/zatvara po obavijesti Državne riznice o prijeboju potraživanja i obveza za bolovanja na teret HZZO-a od 2.769,71 € i uplati 490,04 € od strane HZZO na račun gradske riznice.

163612252 – Potraživanje od Ministarstva rada, mirovinskog sustava, obitelji i socijalne politike od 5.346,72 € po aktivnosti RPA za 12/2024 sa dospijećem 31.01.2025.

163612254 – Potraživanje od Ministarstva znanosti i obrazovanja za troškove prijevoza učenika (dobavljači-prijevoznici, pratitelji-roditelji i dizel gorivo za školski kombi), prehranu i nastavna sredstva za 12/2024 od 14.401,88 € sa dospijećem 31.01.2024.

163612257 - Potraživanje od Ministarstva rada, mirovinskog sustava, obitelji i socijalne politike od 851,10 € po aktivnosti RRP za 12/2023 sa dospijećem 31.01.2025.

163613252 – Potraživanje od općine Molve za boravak jednog djeteta u vrtiću COOR-a za period 9-12/2023 u visini od 1.208,00 €, dospjelo 14.12.2023. i za period 1-6/2024 u visini od 1.812,00 € dospjelo 18.6.2024.

16526418 – Potraživanje za sufinanciranje cijene usluge od 911,91 € od fizičkih osoba i to za:

* školsku kuhinju 99,51 €
* pohađanje vrtića 174,40 €
* usluge rane razvojne podrške 638,00 €

pri čemu su svi pojedinačni iznosi dospjeli do 31.12.2024.

16614125 – Potraživanje od HEP Elektra, Zg, za isporučenu električnu energiju od 13,66 €, dospjelo je 24.12.2024.

16911 – Za iznos od 82,95 € izvršen je ispravak vrijednosti potraživanja s obzirom da je nad dužnikom pokrenut stečajni postupak.

Od ukupnih potraživanja na dan 31.12.2024. dospjelih je 4.028,52 €, a nedospjelih 23.953,58 €.

Stanje ukupnih obveza (obveze za zaposlene, ostale tekuće obveze i obveze za materijalne rashode) na koncu 2024. bilo je 169.244,44 €, i pri tome nije bilo ni jedne nepodmirene dospjele obveze.

Nema stanja potencijalnih obveza po osnovi sudskih sporova.

Voditelj računovodstva: Ravnateljica:

Nikola Đurica, dipl. oec. Radmila Popović, mag. rehab. educ.